The Accidental Prime Minister : જ્યારે મનમોહન સિંઘને નરસિમ્હા રાવ શોધી લાવ્યા\nધ ઍક્સિડન્ટલ પ્રાઇમ મિનિસ્ટર તરીકે અનુપમ ખેર

ગુરુવારે રાત્રે ભાજપના અધિકૃત ટ્વિટર હૅન્ડલ દ્વારા એક રીતે આ ફિલ્મનો પ્રચાર કરવામાં આવ્યો, ત્યારબાદ રાજકીય માહોલ ગરમાયો છે.

ભાજપના ટ્વિટર હૅન્ડલ પરથી લખ્યું, "એક પરિવારે સમગ્ર દેશને દસ વર્ષ સુધી કેવી રીતે ગીરવે મૂકી રાખ્યો તેની રસપ્રદ કહાણી."

"શું ડૉ. મનમોહનસિંઘ એવા નેતા હતા, જે વડા પ્રધાનની ખુરશી વારસ તૈયાર થાય ત્યાં સુધી જ સંભાળી રહ્યા હતા?"

"એક અંદરની વ્યક્તિના અનુભવોના આધારે બનેલી ફિલ્મ "ધ ઍક્સિડન્ટલ પ્રાઇમ મિનિસ્ટર"નું ટ્રેલર જુઓ, આ ફિલ્મ 11 જાન્યુઆરીના રોજ રિલીઝ થશે."

આ ફિલ્મ સંજય બારુના અનુભવો પર લખાયેલા પુસ્તક પરથી બની છે.  

બારુ 2004થી 2008 વચ્ચે મનમોહન સિંહના મીડિયા સલાહકાર હતા.

ફિલ્મના ટ્રેલર સાથે મનમોહનસિંઘની રાજકીય કારકિર્દી પર પણ ચર્ચાઓ થઈ રહી છે. 

શું તમે એ જાણો છો કે, મનમોહન સિંઘને રાજકારણમાં લાવવાનું શ્રેય પૂર્વ વડા પ્રધાન પી વી નરસિમ્હા રાવને જાય છે.

1991માં નરસિમ્હા રાવનો રાજકીય દાવ પૂરો થવાને આરે હતો. 

રોજર્સ રિમૂવલ કંપનીનો ટ્રક તેમનાં પુસ્તકોનાં 45 બૉક્સ લઈને રવાના થઈ ચૂક્યો હતો.

એ અલગ વાત છે કે તેમના એક કર્મચારી અને જ્યોતિષ શાસ્ત્રનો શોખ ધરાવતી વ્યક્તિએ તેમને કહેલું, "આ પુસ્તકો અહીં જ રહેવા દો, મને લાગે છે કે તમે ફરી પાછા આવશો."

વિનય સીતાપતિ પોતાના પુસ્તક "હાફ લાયન-હાઉ પી વી નરસિમ્હા રાવ ટ્રાન્સર્ફૉર્મ્ડ ઇન્ડિયા"માં તેનું વર્ણન કર્યું છે. 

તેઓ લખે છે કે નરસિમ્હા રાવ એટલી હદે નિવૃત્તિ માટે તૈયાર હતા કે, તેમણે જાણીતા ઇન્ડિયા ઇન્ટરનેશનલ સેન્ટરના સભ્યપદ માટે પણ અરજી કરી દીધી હતી. 

જેથી તેઓ ભવિષ્યમાં દિલ્હી આવે તો તેમને રહેવા માટે કોઈ મુશ્કેલી ન પડે.

નરસિમ્હા રાવની તસવીર પર ફૂલ અર્પણ કરતાં મનમોહન સિંહ

પણ ત્યારે જ જાણે અચાનક બધું જ બદલાઈ ગયું. 21 મે, 1991ના રોજ શ્રીપેરંબદૂરમાં રાજીવ ગાંધીની હત્યા થઈ.

આ ઘટનાના અમુક કલાકો બાદ બીબીસીના પરવેઝ આલમે નાગપુરમાં નરસિમ્હા રાવનો સંપર્ક કર્યો હતો.

ત્યારે થયેલી વાતચીતથી કલ્પના પણ નહોતી કરી શકાતી કે આવનારા થોડા જ દિવસોમાં તેઓ ભારતના વડા પ્રધાન બની જશે.

નટવરસિંહે બીબીસીને જણાવ્યું કે રાજીવ ગાંધીની હત્યા બાદ શોક વ્યક્ત કરવા આવેલા મહેમાનોના નીકળ્યા બાદ સોનિયા ગાંધીએ ઇંદિરા ગાંધીના પૂર્વ મુખ્ય સચિવ પી. એન. હક્સરને 10, જનપથમાં બોલાવ્યા.

તેમણે હક્સરને પૂછ્યું કે તમારી નજરમાં કૉંગ્રેસના અધ્યક્ષ પદ...\n\ntl;dr:
પૂર્વ વડા પ્રધાન મનમોહન સિંઘના જીવન પરથી બનેલી ફિલ્મ 'ધ ઍક્સિડન્ટલ પ્રાઇમ મિનિસ્ટર'નું ટ્રેલર રિલીઝ થતા રાજકીય ચર્ચાઓ શરૂ થઈ ગઈ છે.